TilgangurSamkvæmt lögum um persónuvernd og vinnslu persónuupplýsinga nr. 90 / 2018 ber Sparnaði að tryggja viðunandi öryggi persónuupplýsinga . Upplýsingaöryggisstefna þessi lýsir áherslum fyrirtækisins á mikilvægi þeirrar skyldu . Verja þarf persónuupplýsingar hjá fyrirtækinu fyrir öllum ógnum , bæði innri og ytri , og gildir einu hvort þær ógnanir stafi af ásetningi eða gáleysi . Með þessari stefnu geta starfsmenn , viðskiptavinir og aðrir treyst ásetningi Sparnaðar til að standa vörð um öryggi persónuupplýsinga , m.t.t. til leyndar , réttleika og tiltækileika . UmfangUpplýsingaöryggisstefna þessi nær til umgengni og vistunar allra persónuupplýsinga í vörslu Sparnaðar . Hún tekur til innri starfsemi fyrirtækisins og þjónustu sem Sparnaður veitir viðskiptavinum sínum á samnýttum eða sértækum búnaði , auk allra innri kerfa , hug - og vélbúnaðar í eigu og undir fullri stjórn Sparnaðar . Jafnframt tekur hún til húsnæðis þar sem persónuupplýsingar eru meðhöndlaðar , starfsmanna og samningsbundinna aðila sem aðgang hafa að upplýsingunum . MarkmiðMarkmið Sparnaðar ehf. með upplýsingaöryggisstefnu þessari er að : • Persónuupplýsingar séu réttar og aðgengilegar þeim sem aðgangsheimild hafa . • Leynd persónuupplýsinga og trúnaði sé viðhaldið í samræmi við lög og reglur þar að lútandi . • Persónuupplýsingar séu varðar gegn skemmdum , eyðingu eða uppljóstrun , án tillits til þess hvort það komi til vegna ásetnings eða gáleysis . • Persónupplýsingar sem fara um kerfi Sparnaðar komist til rétts viðtakanda , óskaddaðar og á réttum tíma . • Að áhætta sem fylgir því að vinna með persónuupplýsingar sé innan skilgreindra áhættumarka . • Að fylgja öllum lögum , reglugerðum og reglum sem varða meðferð persónuupplýsinga . • Fylgja öllum samningum sem fyrirtækið er aðili að og varða vernd persónuupplýsinga . • Frávik , brot eða grunur um veikleika í upplýsingaöryggi séu tilkynnt og rannsökuð . • Unnið sé að stöðugum umbótum þegar kemur að upplýsingaöryggi . Leiðir að markmiðiLeiðir Sparnaðar að framangreindum markmiðum eru að : • Halda skrár yfir upplýsingaeignir þar sem finna má persónuupplýsingar , hvort sem þær eru á rafrænu formi eða á pappír , og flokka þær eftir eðli og mikilvægi leyndar . • Greina reglulega , með formlegu áhættumati , þá áhættu sem vinnsla persónuupplýsinga getur haft í för með sér fyrir einstaklinga . • Stjórna áhættu vegna vinnslu persónuupplýsinga innan skilgreindra marka með því að starfrækja stjórnkerfi upplýsingaröryggis . • Framkvæma mat á áhrifum á persónuvernd ef líklegt er að tiltekin tegund vinnslu geti haft í för með sér mikla áhættu fyrir frelsi og réttindi einstaklinga , svo sem þegar til stendur að taka ný kerfi í notkun sem hýsa eða vinna persónuupplýsingar að öðru leyti . • Viðhalda gæðahandbók með verklagsreglum og verkferlum vegna vinnslu persónuupplýsinga . • Allir starfsmenn Sparnaðar fái reglulega þjálfun og fræðslu varðandi öryggi persónuupplýsinga og um þá ábyrgð sem á þeim hvílir . • Allir starfsmenn fylgi gildandi lögum og reglum . • Tryggja að afrit af persónuupplýsingum sé til og varðveitt á öruggan hátt . Ábyrgð • Stjórn Sparnaðar ber ábyrgð á þessari upplýsingaöryggisstefnu og endurskoðar hana reglulega . • Framkvæmdastjóri Sparnaðar er ábyrgur fyrir framkvæmd stefnunnar . • Umsjónarmaður öryggismála sér um daglega stjórnun upplýsingaöryggis . • Persónuverndarfulltrúi skal sjá til þess að starfsfólk hljóti viðeigandi fræðslu um öryggi persónuupplýsinga . • Öllum starfsmönnum Sparnaðar ber að vinna samkvæmt upplýsingaöryggisstefnunni . Þeim ber að tilkynna öryggisfrávik og veikleika sem varða upplýsingaöryggi . Þeir sem ógna upplýsingaöryggi Sparnaðar af ásettu ráði eiga yfir höfði sér málshöfðun eða aðrar viðeigandi lagalegar aðferðir . EndurskoðunÞessa stefnu skal endurskoða árlega og oftar ef þörf krefur til að tryggja að hún samrýmist markmiðum Sparnaðar . SamþykkiSamþykkt af stjórn Sparnaðar ehf. 19.12.2019 .